Aloysius Isaac Mandlenkhosi Zwane

Aloysius Isaac Mandlenkhosi Zwane (Msunduze, 1932ko maiatzaren 6a – Manzini, 1980ko abuztuaren 10a) swazilandiar elizgizon katolikoa izan zen, 1976tik hil zen arte Manziniko apezpikua izan zena.

 Bizitza 
1932ko maiatzaren 6an jaio zen Msunduzen. Lehenik Esigangeniko eskola anglikano batean eta geroago Sandla udalerrian jaso zituen ikasketak. Ondoren, Matsapa institutuan sartu zen eta geroago Manziniko salestarren institutuan. Filosofia eta teologia San Petri apaizgaitegian ikasi zituen. 1964ko uztailaren 12an apaiztu zen, Manziniko elizbarrutian inkardinatuta geratuz.

1976ko urtarrilaren 14an, Paulo VI.a aita santuak Manziniko apezpiku izendatu zuen. Urte bereko maiatzaren 16an apezpiku-ordenazioa jaso zuen Mansuet Dela Biyase apezpikuaren eskutik, kontsakratzailekideak Peter Fanyana John Butelezi eta Erwin Hecht izanik. 

1980ko abuztuaren 10ean hil zen trafiko-istripu batean.

Hegoafrikako errefuxiatuez arduratzen zen apaiz aurrerakoi gisa egin zen ezagun. 2007an, Hegoafrikako gobernuak O. R. Tamboren Lagunen Ordena eman zion.

 Ondorengotza apostolikoa 

 Erreferentziak 

 Kanpo estekak 

Kategoria:Eswatiniko apaizak
Kategoria:Eswatiniko katolikoak
Kategoria:Paulo VI.ak izendatutako apezpikuak
Kategoria:Errepide istripuan hildakoak